วันนี้พาคนต่างชาติไปกินอาหารทะเลกันหน่อย เจ้ามืออยากไปกินร้านนี้ ตามใจเจ้ามือยู่แล้วค่ะ
เป็นร้านอาหารซีฟู้ดขึ้นห้าง มีหลายสาขาอยู่ สาขานี้เรายังไม่เคยไป ตอนไปต้องรอคิวเล็กๆค่ะ 

ร้าน แหลมเจริญซีฟู้ด

(ที่ตั้งและการเดินทาง)
วันนี้เรามาสาขาเซ็นทรัลเวิลด์ มาง่ายสะดวกสบาย แต่เรานี่หลงในเซ็นทรัลเวิลด์ตลอดเลยค่ะ แต่ร้านนี้อยู่ชั้น 3 ตรงโซนร้านอาหารเยอะ หาไม่ยากค่ะ 

(บรรยากาศและการบริการ)
ร้านตกแต่งธรรมดา ไม่ได้เน้นการตกแต่งมาก แต่ที่เราชอบสุดของที่นี่ เป็นการบริการ พนังงานทุกคนบริการดี ยิ้มแย้มแจ่มใสดีค่ะ ประทับใจบริการเขาเลย

เราไม่เคยกินสาขานี้ ตอนเห็นเมนูก็คิดว่าราคาก็ไม่แพงอย่างที่คิด แต่พออาหารมา เป็นอาหารจานเล็ก เลยต้องสั่งหลายๆ อย่างๆ  แต่เราก็อาศัยสั่งหลายๆ อย่างเอา

ปลากระพงนึ่งมะนาว 460B
เป็นเมนูที่เรารอนานจนลืม กินไปเกือบหมดแล้ว ลืมไปเลย ปลาเพิ่งมาอาจจะต้องใช้เวลาในการนึ่งหน่อย แต่มาแล้วก็ไม่ผิดหวัง ปลาตัวใหญ่ เนื้อหวาน ปลาตัวใหญ่มาก เนื้อปลาสดไม่มีกลิ่น น้ำยำที่เขาราดมา อร่อยรสจัดดี เปรี้ยวเค็มอร่อยดีค่ะ

ห่อหมกปลาอินทรีย์ 
เป็นห่อหมกอันเล็กๆ เนื้อห่อหมกเขาไม่ได้เละมาก เป็นเนื้อกำลังดีค่ะ รสชาติอร่อยดี เนื้อห่อหมกไม่ได้ นิ่มมากไป แล้ว ก็ไม่ได้ แข๊งมากจนเกินไปดี

ข้าวผัดปูจานใหญ่ 480B
จานไม่ใหญ่มาก กลางๆนะค่ะ เขาผัดข้าวมาเป็นเม็ดดี แห้งๆไม่แฉะ และที่สำคัญเนื้อปูให้มาเป็นก้อนๆ เลย ตักแล้วโดนปูทุกทัพพีเลย ชอบเลยค่ะ แต่ราคาประมาณนี้น่าจะได้เยอะกว่านี้หน่อย

หอยจ๊อปูทอด 195B
เขาทอดมากรอบๆ นอกนุ่มในดีค่ะ  เป็นหอยจ๊อที่เนื้อปูจริงจังดี รสชาติดี กินกับน้ำจิ้มบ๊วยดีค่ะ

แกงป่าปลาเก๋าหยก 180B
เป็นเมนูที่เราชอบและติดใจมากกกกกกกกก อยากกลับไปกินอีก 
เป็นแกงป่าที่เราชอบที่สุดตั้งแต่เคยกินมา
แกงป่าเขาจะเอาเนื้อปลาไปบดๆ ด้วย น้ำแกงเลยข้นมาก และรสชาติมันเผ็ดและจัดจ้านมากกกกกกกกก คนต่างชาติกินไป น้ำหูน้ำตาไหลกันใหญ่ เรายังแทบจะไม่ไหว เผ็ด แต่อร่อยมาก ถึงกับต้องซดน้ำแกงจนหมด อร่อย นึกถึงเมนูนี้อยากกลับไปกินอีกเลย

ปลาหมึกทอดกระเทียม 190B
ปลาหมึกทอดหั่นเป็นแว่นๆ ทอดกระเทียมมาแห้งๆ ทอดมาแห้งดีค่ะ ปลาหมึกสด เนื้อหวาน 
เป็นร้านอาหารทะเลในห้าง ที่อร่อยหลายอย่างเลย แต่ราคาก็แรงตามห้างค่ะ 

เหมือนไม่แพงแต่จานมันเล็กเลยต้องสั่งหลายอย่างเลยแพงไปเลย
เรายังคงติดใจแกงป่าของเขาอยู่
